**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottsága 2019. áprilisi rendes ülésére**

**JAVASLAT**

**a 2019. évi 53. Nemzetközi Diákjátékokon történő részvételre**

2019. július 10 - 13. között Oroszországban, UFA-ban kerül megrendezésre az 53. Nemzetközi Diákjátékok (International Children’s Games).

A rendezvényre Szombathely Megyei Jogú Város küldöttsége is megkapta a meghívást.

Városunk 1974. óta állandó résztvevője a rendezvénynek, és két alkalommal házigazdaként is fogadtuk a világ különböző tájairól érkező diák sportolókat.

2019-ben a versenyeket 9 sportágban, 12-15 éves korú (2004 – 2006-ban született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség, illetve a többlet szállás-étkezés költségei terhelik.

A versenyekre való jelentkezés és részvétel regisztrációs díjának (500 euro) befizetése megtörtént.

Az utazó sportolók kiválasztása - A Jogi és Társadalmi Kapcsolatok Bizottsága egyetértése esetén – sportszakemberek közreműködésével a következő napokban történik.

Javasolt sportágak: leány labdarúgás (8 fő), röplabda (4 fő), úszás (4 fő).

Kérem a Tisztelt Bizottságot, hogy az előterjesztést megtárgyalni és elfogadni szíveskedjék!

Szombathely, 2019. április 12.

(:Koczka Tibor:)

**HATÁROZATI JAVASLAT**

**…./2019. (IV. ...) JTKB. sz. határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága megtárgyalta a„Javaslata2019. évi 53. Nemzetközi Diákjátékokon történő részvételre” című előterjesztést és támogatja a szombathelyi delegáció részvételét az eseményen.
2. A Bizottság felkéri a polgármestert, hogy a „Nemzetközi Diákjátékok” tételsorról a szombathelyi Sportközpont és Sportiskola Nonprofit Kft. részére a Diákjátékokkal kapcsolatos költségek fedezésére, hárommillió forintot biztosítson.

**Felelős: Dr. Takátsné Dr. Tenki Mária Jogi és Társ. Kapcs. Bizottsága**

**elnöke**

**(dr. Bencsics Enikő, az Egészségügyi és Közszolgálati Osztály**

**vezetője**

**Kovács Balázs a Köznevelési, Sport és Ifjúsági Iroda vezetője)**

**Határidő: azonnal**